2000L0055 — SK — 11.08.2005 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B SMERNICA EURÓPSKEHO PARLAMENTU A RADY 2000/55/ES z 18. septembra 2000 o požiadavkách na energetickú účinnosť predradníkov pre žiarivkové osvetlenie (Ú. v. ES L 279, 1.11.2000, p.33)

Zmenené a doplnené:









▼B

SMERNICA EURÓPSKEHO PARLAMENTU A RADY 2000/55/ES

z 18. septembra 2000

o požiadavkách na energetickú účinnosť predradníkov pre žiarivkové osvetlenie







EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 95, so zreteľom na návrh Komisie ( 1 ), so zreteľom na stanovisko Hospodárskeho a sociálneho výboru ( 2 ), konajúc v súlade s postupom uvedeným v článku 251 zmluvy ( 3 ), keďže: (1) Je dôležité podporovať opatrenia zamerané na zabezpečenie riadneho fungovania vnútorného trhu, ktoré súčasne podporujú úsporu energie, ochranu životného prostredia a ochranu spotrebiteľa. (2) Žiarivkové osvetlenie má významný podiel na spotrebe elektriny v spoločenstve a tým aj na celkovej spotrebe energie. Rozličné modely predradníkov pre žiarivkové osvetlenie, dostupné na trhu spoločenstva, majú veľmi rozdielne úrovne spotreby pre daný typ lampy, t. j. extrémne rôznu energetickú účinnosť. (3) Účelom tejto smernice je zníženie spotreby energie pre žiarivkové osvetlenie postupným ústupom od menej účinných predradníkov a prechodom k účinnejším predradníkom, ktoré pravdepodobne budú poskytovať aj rozsiahle vlastnosti z hľadiska úspory energie. (4) Niektoré členské štáty prijímajú predpisy vzťahujúce sa na účinnosť predradníkov pre žiarivkové osvetlenie, ktoré by mohli vytvoriť prekážky obchodovaniu s týmito výrobkami v spoločenstve. (5) V návrhoch pre aproximáciu ustanovenú zákonom, iným právnym predpisom a správnym opatrením v členských štátoch týkajúcich sa zdravia, bezpečnosti, ochrany životného prostredia a ochrany spotrebiteľa je vhodné vziať za základ vysokú úroveň ochrany. Táto smernica zabezpečuje vysokú úroveň ochrany tak životného prostredia, ako aj spotrebiteľa v snahe o významné zlepšenie energetickej účinnosti predradníkov. (6) Pretože členské štáty nemôžu dostatočne dosiahnuť ciele tejto akcie, môže ich v súlade s princípmi subsidiarity a proporcionality ustanovenými v článku 5 zmluvy, z dôvodu rozsahu a účinkov navrhovanej akcie, lepšie dosiahnuť spoločenstvo. Táto smernica neprekračuje rámec potrebný na dosiahnutie uvedených cieľov. (7) Účinným donucovacím systémom je potrebné zabezpečiť, že sa táto smernica správne uplatní a bude garantovať spravodlivé podmienky hospodárskej súťaže pre výrobcov a ochranu práv spotrebiteľa. (8) Rozhodnutie Rady 93/465/EHS z 22. júla 1993 o moduloch používaných v technických zosúlaďovacích smerniciach pre rozličné fázy procesu posudzovania zhody a pravidlách pre umiestňovanie a používanie označenia CE zhody ( 4 ), platí, s výnimkou týkajúcou sa označovania a stiahnutia z trhu, kedy je odchýlka od smernice v obmedzenom rozsahu odôvodnená typom výrobku a špecifickou situáciou na trhu. (9) V záujme medzinárodného obchodu by sa všade, kde je to vhodné, mali využívať medzinárodné normy. Spotreba elektriny predradníka je definovaná v norme EN 50294 Európskeho výboru normalizáciu v oblasti elektrotechniky z decembra 1998, ktorá je založená na medzinárodných normách. (10) Predradníky pre žiarivkové osvetlenie, ktoré spĺňajú požiadavky energetickej účinnosti podľa tejto smernice, musia byť opatrené označením „CE“ s pridruženými informáciami, aby sa tak umožnil ich voľný pohyb. (11) Táto smernica je obmedzená na predradníky pre žiarivkové osvetlenie napájané z elektrickej siete, keďže: PRIJALI TÚTO SMERNICU:







Článok 1

1. Táto smernica sa vzťahuje na elektrické predradníky pre žiarivkové svetelné zdroje napájané z elektrickej siete, ktoré sú definované v Európskej norme EN 50294 z decembra 1998, bod 3.4 a ďalej označované ako „predradníky“.

2. Z pôsobnosti tejto smernice sú vyňaté tieto typy predradníkov:

— predradníky integrované v žiarivkách,

— predradníky zvlášť navrhnuté pre svietidlá určené na montáž do nábytku a také, ktoré tvoria nevymeniteľnú súčasť svietidla, ktoré nemožno skúšať oddelene od svietidla (podľa Európskej normy EN 60920, odsek 2.1.3) a

— predradníky určené na vývoz zo spoločenstva, buď ako samostatný komponent, alebo ako súčasť svietidla.

3. Predradníky sa budú klasifikovať podľa Prílohy I.

Článok 2

1. Členské štáty vykonajú všetky potrebné opatrenia na zabezpečenie, aby počas prvej fázy mohli byť na trh uvedené predradníky, buď ako samostatné komponenty, alebo ako súčasť svietidiel, len ak je ich príkon menší alebo nanajvýš rovný maximálnemu príkonu žiarivkových stabilizačných obvodov, ktorý je definovaný v prílohách I, II a III pre každú kategóriu predradníka.

2. Výrobca predradníka alebo jeho splnomocnenec so sídlom v spoločenstve, alebo osoba zodpovedná za uvedenie predradníka na trh, buď ako samostatného komponentu, alebo zabudovaného v svietidlách, bude zodpovedná za zabezpečenie, aby každý predradník uvedený na trh, či už ako samostatný komponent, alebo zabudovaný v svietidle, spĺňal požiadavky uvedené v odseku 1.

Článok 3

1. Členské štáty nesmú zakázať, obmedziť ani brániť uvedeniu predradníkov na trh na svojom území, či už ako samostatných komponentov, alebo ako súčastí svietidiel, keď sú označené označením „CE“ osvedčujúcou ich súlad s ustanoveniami tejto smernice.

2. Pokiaľ nemajú dôkaz o opaku, členské štáty budú predpokladať, že predradníky, či už ako samostatné komponenty, alebo ako súčasť svietidiel, ktoré sú označené označením „CE“ podľa článku 5, spĺňajú ustanovenia tejto smernice.

Článok 4

1. Bez toho, aby boli dotknuté ustanovenia článkov 5 a 6, postupy posudzovania zhody predradníkov ako samostatných komponentov alebo súčastí svietidiel a pravidlá pre pripevnenie, umiestnenie a použitie označením zhody CE budú v súlade s modulom A rozhodnutia Rady 93/465/EHS a kritériami, ktoré sú ustanovené v uvedenom rozhodnutí a vo všeobecných usmerneniach uvedených v jeho prílohe.

2. Obdobie, na ktoré odkazuje odsek 2 modulu A rozhodnutia Rady 93/465/EHS, bude na účely tejto smernice platiť 3 roky.

3.

a) Obsah technickej dokumentácie, na ktorú odkazuje odsek 3 modulu A rozhodnutia Rady 93/465/EHS bude zahrňovať: i) názov a adresu výrobcu; ii) všeobecný opis modelu (typu) postačujúci na jeho jednoznačnú identifikáciu; iii) informácie vrátane výkresov, pokiaľ sú relevantné, o hlavných charakteristikách návrhu modelu (typu) a najmä o vlastnostiach, ktoré významne ovplyvňujú spotrebu elektriny; iv) návod na prevádzku; v) výsledky meraní spotreby energie vykonané podľa ustanovenia pododseku c; vi) podrobnosti o zhode týchto meraní v porovnaní s požiadavkami na spotrebu energie ustanovenými v prílohe 1.

b) Technickú dokumentáciu vypracovanú na iné právne účely spoločenstva možno použiť, pokiaľ spĺňa tieto požiadavky.

c) Výrobcovia predradníka budú zodpovední za zabezpečenie spotreby energie každého predradníka podľa postupov ustanovených Európskou normou EN 50294 z decembra 1998 a za zhodu spotrebiča s požiadavkami podľa článkov 2 a 9.

Článok 5

Predradníky, či už ako samostatné komponenty, alebo ako súčasti svietidiel, budú pri uvedení na trh označené označením „CE“, ktoré pozostáva z iniciálok „CE“. Označenie „CE“ bude umiestnené viditeľne, čitateľne a neodstrániteľne na predradníkoch a ich obaloch. Keď sú predradníky uvedené na trh ako súčasť svietidiel, umiestni sa označenie „CE“ na svietidlá a ich obaly.

Článok 6

1. Keď členský štát zistí, že označenie „CE“ je umiestnené nevhodne, je výrobca alebo jeho splnomocnenec so sídlom v spoločenstve povinný uviesť predradníky do súladu s touto smernicou a odstrániť porušovanie podľa podmienok, ktoré ustanovil členský štát. Keď v spoločenstve nie je výrobca ani jeho splnomocnenec, prevezme tieto povinnosti osoba, ktorá zodpovedá za uvedenie predradníkov ako samostatného komponentu alebo ako súčasti svietidiel na trh.

2. Keď predradníky nie sú v súlade s touto smernicou, členský štát vykoná všetky potrebné opatrenia podľa článku 7, aby zakázal uvedenie takýchto predradníkov na trh a ich predaj.

Článok 7

1. Každé opatrenie vykonané členským štátom podľa tejto smernice, ktorého obsahom je zákaz uvedenia na trh alebo predaja predradníkov ako samostatného komponentu alebo súčasti svietidiel, bude obsahovať presné dôvody, na ktorých sa zakladá. Výkon opatrenia sa bezodkladne oznámi výrobcovi, jeho splnomocnencovi so sídlom v spoločenstve alebo osobe zodpovednej za uvedenie predradníkov na trh spolu s informáciou o možnostiach a lehotách na opravné prostriedky dostupné podľa právneho poriadku platného v príslušnom členskom štáte.

2. Príslušný členský štát bude bezodkladne informovať Komisiu o každom takom opatrení, s uvedením dôvodov svojho rozhodnutia. Komisia túto informáciu oznámi ostatným členským štátom.

Článok 8

1. Členské štáty uvedú do účinnosti a uverejnia zákony, iné právne predpisy a správne opatrenia potrebné na dosiahnutie súladu s touto smernicou do jedného roka od nadobudnutia jej platnosti. Bezodkladne budú o tom informovať Komisiu.

Členské štáty budú uplatňovať tieto opatrenia po uplynutí lehoty 18 mesiacov od dátumu nadobudnutia platnosti tejto smernice.

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii text ustanovení vnútroštátnych právnych predpisov, ktoré prijmú v oblasti pôsobnosti tejto smernice.

3. Počas 18 mesiacov od nadobudnutia účinnosti tejto smernice členské štáty dovolia uviesť na trh predradníky, buď ako samostatný komponent, alebo súčasť svietidiel, ktoré spĺňajú tie isté podmienky ako sa uplatňovali na ich území v deň nadobudnutia platnosti tejto smernice.

Článok 9

1. Päť rokov po nadobudnutí účinnosti tejto smernice, t. j. počas druhej fázy, bude maximálny príkon žiarivkových stabilizačných obvodov v súlade s prílohou IV, najmä v spojení s článkom 2.

2. Do 31. decembra 2005 Komisia predloží Európskemu parlamentu a Rade posúdenie dosiahnutých výsledkov v porovnaní s predpokladmi. S výhľadom na dosiahnutie tretej fázy zlepšovania energetickej účinnosti Komisia potom, po konzultácii so zúčastnenými stranami, poprípade predloží návrhy vzhľadom na ďalšie zlepšovanie energetickej účinnosti predradníkov. Maximálny príkon žiarivkových stabilizačných obvodov a dátum nadobudnutia ich účinnosti bude vychádzať z úrovní, ktoré možno ekonomicky a technicky dosiahnuť so zreteľom na okolnosti v čase. Do úvahy by sa malo vziať každé iné opatrenie posudzované ako vhodné na zlepšenie vlastnej energetickej účinnosti predradníkov a na podporu využívania energeticky úsporných riadiacich systémov osvetlenia.

▼M1

Článok 9a

Táto smernica predstavuje vykonávacie opatrenie v zmysle článku 15 smernice Európskeho parlamentu a Rady 2005/32/ES zo 6. júla 2005 o vytvorení rámca na stanovenie požiadaviek na ekodizajn výrobkov využívajúcich energiu ( 5 ), pokiaľ ide o energetickú účinnosť počas používania v súlade s uvedenou smernicou, a môže byť zmenená a doplnená alebo zrušená v súlade s článkom 19 ods. 2 smernice 2005/32/ES.

▼B

Článok 10

Táto smernica nadobudne platnosť dvadsiaty deň po jej uverejnení v Úradnom vestníku Európskych spoločenstiev.

Článok 11

Táto smernica je adresovaná členským štátom.









PRÍLOHA I

KATEGÓRIE PREDRADNÍKOV

Na výpočet maximálneho príkonu stabilizačného obvodu daného predradníka sa najprv musí predradník zaradiť do príslušnej kategórie z tohto zoznamu:







Kategória Názov 1 Predradník pre lineárne žiarivky 2 Predradník pre dvojtrubicové kompaktné žiarivky 3 Predradník pre štvortrubicové ploché kompaktné žiarivky 4 Predradník pre štvortrubicové kompaktné žiarivky 5 Predradník pre šesťtrubicové kompaktné žiarivky 6 Predradník pre kompaktné žiarivky, typu 2 D









PRÍLOHA II

METÓDY VÝPOČTU MAXIMÁLNEHO PRÍKONU STABILIZAČNÉHO OBVODU PRE DANÝ TYP PREDRADNÍKA

Energetická účinnosť stabilizačného obvodu je určená maximálnym príkonom obvodu. Je funkciou príkonu žiarivky a typu predradníka; z tohto dôvodu je maximálny príkon stabilizačných obvodov daného predradníka definovaný ako maximálny príkon stabilizačného obvodu s rôznymi úrovňami pre každý príkon žiarivky a typ predradníka.

Pojmy používané v tejto prílohe zodpovedajú definíciám v Európskej norme EN 50294 z decembra 1998, ktorú vydal Európsky výbor pre elektrotechnickú normalizáciu.









PRÍLOHA III

PRVÁ FÁZA

Maximálny príkon stabilizačných obvodov, vyjadrený vo W, je definovaný v nasledujúcej tabuľke:







Kategória predradníka Príkon žiarivky Max. príkon stabilizačných obvodov 50 Hz HF 1 15 W 13,5 W 25 W 18 W 16 W 28 W 30 W 24 W 40 W 36 W 32 W 45 W 38 W 32 W 47 W 58 W 50 W 70 W 70 W 60 W 83 W 2 18 W 16 W 28 W 24 W 22 W 34 W 36 W 32 W 45 W 3 18 W 16 W 28 W 24 W 22 W 34 W 36 W 32 W 45 W 4 10 W 9,5 W 18 W 13 W 12,5 W 21 W 18 W 16,5 W 28 W 26 W 24 W 36 W 5 18 W 16 W 28 W 26 W 24 W 36 W 6 10 W 9 W 18 W 16 W 14 W 25 W 21 W 19 W 31 W 28 W 25 W 38 W 38 W 34 W 47 W

Vždy, keď je predradník navrhnutý pre žiarivku, ktorá spadá medzi dve hodnoty vyššie uvedenej tabuľky, vypočíta sa maximálny príkon stabilizačného obvodu lineárnou interpoláciou medzi týmito dvoma hodnotami maximálneho príkonu pre najbližšiu dvojicu príkonov žiariviek uvedenú v tabuľke.

Napríklad, ak predradník v kategórii žiariviek I je vyrátaný pre žiarivku 48 W pri 50 Hz, maximálny príkon stabilizačného obvodu sa vypočíta takto:









PRÍLOHA IV

DRUHÁ FÁZA

Maximálny príkon stabilizačných obvodov, vyjadrený vo W, je definovaný v nasledujúcej tabuľke:







Kategória predradníka Príkon žiarivky Max. príkon stabilizačných obvodov 50 Hz HF 1 15 W 13,5 W 23 W 18 W 16 W 26 W 30 W 24 W 38 W 36 W 32 W 43 W 38 W 32 W 45 W 58 W 50 W 67 W 70 W 60 W 80 W 2 18 W 16 W 26 W 24 W 22 W 32 W 36 W 32 W 43 W 3 18 W 16 W 26 W 24 W 22 W 32 W 36 W 32 W 43 W 4 10 W 9,5 W 16 W 13 W 12,5 W 19 W 18 W 16,5 W 26 W 26 W 24 W 34 W 5 18 W 16 W 26 W 26 W 24 W 34 W 6 10 W 9 W 16 W 16 W 14 W 23 W 21 W 19 W 29 W 28 W 25 W 36 W 38 W 34 W 45 W

Vždy, keď je predradník navrhnutý pre žiarivku, ktorá spadá medzi dve hodnoty vyššie uvedenej tabuľky, vypočíta sa maximálny príkon stabilizačného obvodu lineárnou interpoláciou medzi týmito dvoma hodnotami maximálneho príkonu pre najbližšiu dvojicu príkonov žiariviek uvedenú v tabuľke.

Napríklad, ak predradník v kategórii žiariviek 1 je vyrátaný pre žiarivku 48 W pri 50 Hz, maximálny príkon stabilizačného obvodu sa vypočíta takto: